Ο **Νικόλας Ιωάννου** (γενν. στις 10 Νοεμβρίου 1995) είναι Κύπριος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Άρη Θεσσαλονίκης ως δανεικός από την Νότιγχαμ Φόρεστ.

Σταδιοδρομία σε συλλόγους
-------------------------

### Νεανική σταδιοδρομία

Ο Ιωάννου εντάχθηκε στην ακαδημία νέων της Μάντσεστερ Γιουνάιτεντ στην ηλικία των 11 ετών. Έπαιξε στο τουρνουά Μάρβελντ με την ομάδα U15 τον Ιούνιο του 2010, που πραγματοποιήθηκε στην Ολλανδία. Ακολούθησε η συμμετοχή του στο Manchester United Premier Cup. Η επίδοσή του τού απέφερε μία διετής υποτροφία τον Ιούνιο του 2012. Επίσης, είχε αναφερθεί πως η Μάντσεστερ Γιουνάιτεντ ήταν διστακτική να του δώσει πλήρες συμβόλαιο. Έκανε το ντεμπούτο του στο Ολντ Τράφορντ εναντίον της Τσάρλτον Αθλέτικ στο FA Youth Cup σε ηλικία 16 ετών. Ενώ έπαιζε στο Milk Cup, τραυματίστηκε, κάτι που τον οδήγησε εκτός δράσης για το μεγαλύτερο μέρος της σεζόν 2012-2013. Στον τελευταίο του αγώνα με την εφεδρική ομάδα, ήταν ο αρχηγός της ομάδας ενάντια στη Τότεναμ Χότσπερ. Αγωνίστηκε επίσης σε τρεις αγώνες του ΟΥΕΦΑ Γιουθ Λιγκ 2013-14 με την Μάντσεστερ Γιουνάιτεντ U19.

### ΑΠΟΕΛ

Αφού αποδεσμεύτηκε από τη Μάντσεστερ Γιουνάιτεντ, υπέγραψε τριετές συμβόλαιο με το ΑΠΟΕΛ στις 24 Απριλίου 2014. Με την ένταξή του στην ομάδα, ο Ιωάννου δήλωσε: «Ο κύριος στόχος μου είναι να κερδίσω τρόπαια, αλλά προφανώς πρέπει να αρχίσω να παίζω. Το ΑΠΟΕΛ παίζει σε μεγάλες διοργανώσεις - το Τσάμπιονς Λιγκ και το Γιουρόπα Λιγκ - οπότε ελπίζω να παίξω σε μερικούς αγώνες». 

Πραγματοποίησε το επίσημο ντεμπούτο του ενάντια στη φινλανδική ΧΓΚ Ελσίνκι στις 30 Ιουλίου 2014, στην ισοπαλία με 2-2 για τον τρίτο προκριματικό γύρο του Τσάμπιονς Λιγκ 2014-15. Στις 5 Νοεμβρίου 2014, σε ηλικία 18 ετών, έκανε την πρώτη του εμφάνιση στη φάση ομίλων του Τσάμπιονς Λιγκ, παίζοντας και στα 90 λεπτά στην ήττα του ΑΠΟΕΛ με 0-1 εναντίον της Παρί Σεν Ζερμέν στο Παρκ ντε Πρενς. Στην πρώτη του σεζόν στο ΑΠΟΕΛ, ο Ιωάννου εμφανίστηκε μόνο σε επτά αγώνες σε όλες τις διοργανώσεις, αλλά κατάφερε να κερδίσει το νταμπλ, καθώς η ομάδα του κέρδισε τόσο το πρωτάθλημα όσο και το κύπελλο.

Στις 3 Ιουνίου 2016, ο Ιωάννου υπέγραψε τριετή επέκταση συμβολαίου μέχρι τις 31 Μαΐου 2019, αλλά λίγους μήνες αργότερα, στις 13 Μαρτίου 2020, υπέγραψε επιπρόσθετη διετή επέκταση συμβολαίου με το ΑΠΟΕΛ μέχρι τις 31 Μαΐου 2021. Μετά την επιτυχημένη του σεζόν 2016-17 με το ΑΠΟΕΛ, ο Ιωάννου έλαβε το βραβείο «Νέος Παίκτης της Χρονιάς» από την Κυπριακή Ομοσπονδία Ποδοσφαίρου.

Διεθνής σταδιοδρομία
--------------------

Ο Ιωάννου έχει δύο υπηκοότητες, την κυπριακή και την αγγλική και υπήρξε επιλέξιμος να εκπροσωπήσει τις Εθνικές ομάδες των δύο χωρών. Το 2012, κλήθηκε στην Εθνική Κύπρου U19. Έκανε το ντεμπούτο του στην Εθνική Κύπρου U21 στις 5 Σεπτεμβρίου 2014, ερχόμενος ως αλλαγή στο 70ο λεπτό σε έναν αγώνα για τα προκριματικά του Ευρωπαϊκού Πρωταθλήματος U21 του 2015 εναντίον του Βελγίου.

Κλήθηκε για πρώτη φορά στην Εθνική Κύπρου ανδρών σε ηλικία 18 ετών, όπου ήταν αχρησιμοποίητος αναπληρωματικός στον φιλικό αγώνα της Κύπρου εναντίον της Ιαπωνίας στις 27 Μαΐου 2014. Έκανε το ντεμπούτο του για την Κύπρο στις 3 Ιουνίου 2017, σε φιλικό αγώνα εναντίον της Πορτογαλίας.

Διακρίσεις
----------

### Συλλογικές

ΑΠΟΕΛ
* Πρωτάθλημα Κύπρου: 2014-15, 2015-16, 2016-17
* Κύπελλο Κύπρου: 2014-15

### Ατομικές

* Νέος Παίκτης της Χρονιάς (Κύπρος): 2016-17.

Προσωπική ζωή
-------------

Ο πατέρας του Ιωάννου, Δημήτρης Ιωάννου, είναι πρώην αρχηγός της Εθνικής Κύπρου. Ο μεγαλύτερος αδελφός του, Μιχαήλ Ιωάννου, είναι διεθνής με τις μικρές Εθνικές Κύπρου. Παρακολούθησε το λύκειο St George's RC στο Γουόκντεν στο Μείζον Μάντσεστερ, κατά τη διάρκεια της περιόδου του στην ακαδημία της Μάντσεστερ Γιουνάιτεντ.

Παραπομπές
----------

1. ↑  (πολλαπλές γλώσσες) *Transfermarkt*. 265033. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 50d85cd8.
3. ↑  327833. Ανακτήθηκε στις 22  Απριλίου 2022.
4. ↑  «Cypriot teen released by Man United joins APOEL». Cyprus mail. Ανακτήθηκε στις 6 Αυγούστου 2014.
5. ↑  «Ioannou joins Apoel Nicosia». Manchester United. Ανακτήθηκε στις 6 Αυγούστου 2014.
6. ↑  «Nicholas Ioannou». UEFA. Ανακτήθηκε στις 6 Αυγούστου 2014.
7. ↑  «Ανακοίνωση εταιρείας ΑΠΟΕΛ». ΑΠΟΕΛ. 24 Απριλίου 2014. Ανακτήθηκε στις 6 Αυγούστου 2014.
8. 1 2 3  «Cypriot Teenager Released by Man Utd Joins APOEL». Greekreporter. Ανακτήθηκε στις 6 Αυγούστου 2014.
9. ↑  «APOEL comeback halts ten-man HJK». UEFA. Ανακτήθηκε στις 6 Αυγούστου 2014.
10. ↑  «Quick-fire Cavani sends Paris through, APOEL out». UEFA. 5 Νοεμβρίου 2014. Ανακτήθηκε στις 5 Νοεμβρίου 2014.
11. ↑  «APOEL secure league to wrap up Cypriot double». UEFA.com. 24 Μαΐου 2015. Ανακτήθηκε στις 24 Μαΐου 2015.
12. ↑  «Επέκταση συνεργασίας με Νικόλα Ιωάννου». ΑΠΟΕΛ. 3 Ιουνίου 2016. Αρχειοθετήθηκε από το πρωτότυπο στις 5 Αυγούστου 2016. Ανακτήθηκε στις 3 Ιουνίου 2016.
13. ↑  «Επέκταση συνεργασίας με τον Νικόλα Ιωάννου». ΑΠΟΕΛ. 2 Μαρτίου 2017. Ανακτήθηκε στις 2 Μαρτίου 2017.
14. 1 2  «Η επιβράβευση των πρωταγωνιστών της χρονιάς». cfa.com.cy. 22 Μαΐου 2017. Ανακτήθηκε στις 22 Μαΐου 2017.
15. ↑  «Cyprus U21 vs. Belgium U21 0-6». Soccerway. 5 Σεπτεμβρίου 2014. Ανακτήθηκε στις 5 Σεπτεμβρίου 2014.
16. ↑  «Japan vs Cyprus 1-0». Soccerway. 27 Μαΐου 2014. Ανακτήθηκε στις 6 Αυγούστου 2014.
17. ↑  «Rough Diamonds #7-Nick Ioannou (Manchester United)». The False 9. Ανακτήθηκε στις 6 Αυγούστου 2014.

Εξωτερικοί σύνδεσμοι
--------------------

* Επίσημο προφίλ στο apoelfc.com.cy
* Προφίλ στο UEFA.com
* (Αγγλικά) Προφίλ Νικόλας Ιωάννου στο Soccerway
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές ΑΠΟΕΛ - Τρέχουσα σύνθεση |
| --- |
|  |
| 
* **2** Καρώ
* **3** Βινίσιους
* **4** Σάντος
* **5** Σόουζα
* **6** Νταουσβίλι
* **7** Εφραίμ
* **8** Λουντέμο
* **9** Μάγκλιτσα
* **10** Βιγιαφάνιες
* **11** Κβιλιτάια
* **14** Μιντίκκης
* **17** Οκριασβίλι
* **18** Σατσιάς
* **21** Θεοδώρου
* **22** Σκουφφέτ
* **25** Γαβριήλ
* **27** Τσεπάκ
* **36** Σαμπάλα
* **37** Νατέλ
* **42** Γουίλερ
* **75** Τσιλιγγίρης
* **77** Εντονγκαλά
* **90** Σάβιτς
* **93** Μιχαήλ
* **99** Ντανίλο
* **-** Κρέσπο
* **-** Ντάλσιο
* Προπονητής: Σωφρόνης Αυγουστή
 |  |

 |